**Piešinių konkurso**

**„Skaityk ir iliustruok Lentvario pasakojimus“**

 **nuostatai**

**I SKYRIUS BENDROSIOS NUOSTATOS**

1. Piešinių konkurso „Skaityk ir iliustruok Lentvario pasakojimus“ (toliau – Konkursas) nuostatai (toliau – Nuostatai) nustato tikslą ir uždavinius, dalyvius, konkurso organizavimą, vertinimą, laimėtojų nustatymą, apdovanojimą, organizatorių ir koordinatorių.
2. Konkurso organizatorius – Trakų viešosios bibliotekos Lentvario padalinys (toliau – Organizatorius). Partneriai – Lentvario Motiejaus Šimelionio gimnazija, Lentvario „Versmės“ gimnazija, Lentvario Henriko Senkevičiaus gimnazija, studija „Spalvų juokas“, dienos centras „Akimirka“.
3. **SKYRIUS**

**KONKURSO TIKSLAS IR UŽDAVINIAI**

1. Konkurso tikslas – pasitelkiant įvairias piešimo technikas iliustruoti Lentvario pasakojimus, ugdyti vaikų / mokinių kūrybiškumą.
2. Uždaviniai:
	1. Skatinti vaikų / mokinių žingeidumą, siekiant pažinti savo kraštą, savo miestą.
	2. Ugdyti kūrybinius ir meninius gebėjimus.
3. **SKYRIUS DALYVIAI**
4. Piešinių konkurse gali dalyvauti ikimokyklinio ir priešmokyklinio amžiaus vaikai, 5–12 kl. mokiniai. Konkurso dalyviai skirstomi į šias amžiaus grupes:
	1. I grupė – 5–8 kl. mokiniai;
	2. II grupė – 9–12 kl. mokiniai.
5. **SKYRIUS KONKURSO ORGANIZAVIMAS**
6. Konkurso „Skaityk ir iliustruok Lentvario pasakojimus“ tematika – „Lentvario pasakojimai“.
7. „Lentvario pasakojimai“ parteriams bus išsiųsti el. paštu. Kiti, pareiškę norą dalyvauti konkurse, turi kreiptis el. paštu ar atvykti į Lentvario miesto biblioteką.
8. Konkurso pradžia – š. m. **balandžio 10 d.**, pabaiga – š. m. **gegužės 15 d.**
9. Konkursui pateikiami piešiniai gali būti atlikti bet kokia technika: akvarele, guašu, spalvotais pieštukais, tušu ir pan. (**netinka aplikacijos**).
10. Konkursui pateikiami estetiški, tvarkingi darbai:
	1. **A3 storas piešimo lapas**.
	2. Kiekvieno piešinio viduje priklijuojama dalyvio kortelė, kurioje yra nurodyta autoriaus vardas, pavardė, mokykla, klasė, mokytojas.
11. Konkursui darbus reikia pateikti iki 2024 m. gegužės 31 d., atnešant juos į Lentvario miesto biblioteką ar siunčiant adresuLentvario miesto biblioteka, Klevų al. 20, Lentvaris, nurodant

„Konkursui„Skaityk ir iliustruok Lentvario pasakojimus“.

1. **SKYRIUS**

**VERTINIMAS, LAIMĖTOJŲ NUSTATYMAS, APDOVANOJIMAS**

1. Piešiniai bus vertinami atsižvelgiant į amžiaus grupes ir remiantis kriterijais (temos atskleidimas, kūrybiškumas ir meniškumas, originalumas, išradingumas ir estetiškumas).
2. Dalyviai bus apdovanoti pagal amžiaus grupes.
3. Bus surengta darbų paroda Lentvario miesto bibliotekoje.
4. Konkurso pagal amžiaus grupes nugalėtojai bus apdovanoti atminimo dovanėlėmis ir diplomais.
5. Konkurso rezultatai bus paskelbti socialiniame tinkle „Facebook“, Lentvario bibliotekos paskyroje (*Lentvario Biblioteka*).
6. **SKYRIUS ORGANIZATORIUS IR KOORDINATORIUS**
7. **Konkurso organizatorius** – Trakų rajono savivaldybės viešosios bibliotekos Lentvario padalinys.Įstaigos adresas: Klevų al. 20, Lentvaris.
8. **Konkurso koordinatorė** – Lentvario padalinio vedėja Dalia Bagdžiuvienė, elektroninis paštas d.bagdziuviene@trakubiblioteka.lt, tel. 8 528 28 334.
9. **SKYRIUS BAIGIAMOSIOS NUOSTATOS**
10. Darbai, neatitinkantys Konkurso reikalavimų, per vėlai pristatyti ar plagijuoti, nebus pateikiami vertinimo komisijai.
11. Pateikdami darbus Konkurso dalyviai visam autorių teisių apsaugos laikotarpiui neatlygintinai suteikia Konkurso Organizatoriams neišimtines teises atgaminti, išleisti, viešai skelbti, platinti Konkursui pateiktus kūrinius ar jų kopijas Lietuvoje ir užsienyje.
12. Konkurso Organizatorius neatsako už viešoje erdvėje publikuojamų darbų asmens duomenų apsaugą. Tuo rūpinasi Konkurse dalyvaujančios įstaigos.

Konkurso Organizatorius, esant būtinybei, pasilieka teisę keisti taisykles, dalyvavimo sąlygas.

––––––––––––––––––